als_Latn bos_Latn ron_Latn
Problemi i energjise elektrike vazhdon te jete shqetesues pasi ankesat e shumta te konsumatoreve per to jane te perditshme dhe te pafundme.
Vetem kete fillim viti nuk llogaritet se sa telefonata jane bere ne adrese te Shoqates se Konsumatorit.
Problemet hasen pothuajse ne te gjitha lagjet e Tiranes e me gjere duke perfshire te gjithe vendin. Nuk llogaritet nderpreja e energjise me ore te tera ne Tirane e sikur erresira te mos mjaftonte, dritat fiken e ndizen me nje tension shume te ulet e me dhjetra paisje shtepiake jane demtuar; nje numer i madh tregtaresh dhe biznesesh kane pesuar deme ne punen e tyre, deme kolosale.
Konsumatoret ngado qe ti degjosh thone se CEZ na eshte bere si qeni qe po na kafshon cdo dite, me cmime te padrejta, fatura te pavertetuara. Kontrata eshte formale, te drejtat tona jane ne teori dhe cdo gje behet nga monopoli energjitik i shperndarjes CEZ dhe i transmetimit OST. Nuk duan t’ia dine per ligjet e aq me pak per konsumatorin shqiptar, sepse monopoli eshte tashme ne duart e tyre.
E ndersa qytetaret vuajne “mjerimin” e dikurshem te Migjenit, ndricohen nen driten e qiriut te Naimit, shteti ben nje sy qorr dhe nje vesh shurdh, pasi kompania koncesionare CEZ po ecen me hapa gjigande ne rrugen e korrupsionit para shtetit, ligjit dhe institucioneve te drejtesise.
Prej mese 6 muajsh konsumatoret nuk i marrin faturat e energjise elektrike me poste ne shtepi sic eshte detyrimi. Duke u shkelur haptas ligji, qytetaret humbasin ore te tera pune, duke rrezikuar edhe marredheniet e punes dhe qendrojne ne te nxehtin e temperaturat e larta te veres dhe ne muajt me ngrica e lageshtire ne stinen e dimrit ne dyert e sporteleve te CEZ, ndersa nje pjese tjeter ne mosdijeni te plote te sasise se energjise se harxhuar dhe asaj te fatuturuar, jane te detyruar qe te shkojne prane sporteleve te disa bankave ne te cilat jane te detyruar qe te paguajne edhe komisione bankare (nese nuk jane kliente te bankave te zgjedhura nga CEZ).
Kjo shkelje e rende e legjislacionit shqiptar po rezulton ne perfitim te paster nepermjet vjedhjes qe po i behet konsumatoreve shqiptare drejtperdrejt nga CEZ, pasi konsumatoret ne mungese te faturave nuk jane ne gjendje te bejne perllogaritjen e energjise se harxhuar.
Konsumatoret paraqiten per t’u ankuar por megjithese kalon cdo afat nuk marrin pergjigje kurre. Ankesat e shumta jane per mbifaturim,faturim afrofe,nderprerje energjie,heqje sahati pa dijenine e konsumatorit, vendosje gjobash aplikim kamat vonesash pa qene fajtor konsumatori, djegeje pajisjesh e orendish shtepiake,nga luhatjet dhe goditjet e tensionit.
Faturat pothuajse 100% shoqerohen me nje vlere debie, ku konsumatoret nuk kane asnje lloj informacioni se cfare eshte kjo ‘’debi’’. Jane nje “lume” kerkesash te cilat trokasin cdo dite ne dyert e CEZ.
Eshte i pallogaritshem demi qe po i behet konsumatorit, e ne fakt ajo e cila te bent e mendosh me shume eshte fakti i lajmit i cili behet publik ne edicione informative prestigjioze sic eshte Top-Channel duke bere nje buje te madhe dhe diten tjeter gjithcka zhytet ne heshtje.
Pse ndodh valle kjo? A thua CEZ-i te jete aq i fuqishem sa te mund ti mbylle gojen edhe medias?…….
(Blerina Luli/ infoalbania)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn lug_Latn